དཔལ་མང་པཎྡི་ཏ་རྗེ་བཙུན་དཀོན་མཆོག་རྒྱལ་མཚན་མཆོག་གིས་ཀུན་མཁྱེན་འཇིགས་མེད་དབང་བོ་མཆོག་གི་དགོངས་བཞེད་ལྟར་མདོ་སྨད་ཀྱི་ཕྱོགས་ཕྱོགས་སུ་རྒྱུད་སྡེ་བརྒྱ་རྩ་ལྷག་གི་སྒྲུབ་མཆོད་བཙུགས་ཤིང་།སྐབས་དེར་དགོན་འདིར་གསང་འདུས་བདག་འཇུག་དང་།ཀུན་རིག་བདག་འཇུགའཇིགས་བྱེད་ལྷ་བཅུ་གསུམ་མའི་བདག་འཇུག་སོགས་ཀྱིས་མཚོན་ཆོ་ག་ཆོས་སྤྱོད་མང་བོ་ཞིག་དཔལ་ལྡན་སྨད་རྒྱུད་གྲྭ་ཚང་གི་ཕྱག་བཞེས་ངོས་གཙང་བ་ཚུགས་ཤིང་།ལྷག་པར་དུ་ཀུན་མཁྱེན་བར་མ་མཆོག་དང་།རྗེ་གུང་ཐང་བསྟན་པའི་སྒྲོན་མེ་སོགས་ཆེ་དགུ་མང་བོ་དགོན་འདིར་ཕྱག་ཕེབས་ཤིང་།དགོན་གནས་འདི་འཕགས་མ་གདུགས་དཀར་མོའི་ཞིང་ཁམས་སུ་ལུང་བསྟན་པ་སོགས་ཀྱི་ཐུགས་སྨོན་ལས་སྐྱིད་ཤོད་པའི་གསུང་གི་གདུགས་དཀར་ལྷ་བཅུ་བདུན་མའི་བདག་འཇུག་ལེགས་པར་ཚུགས་པ་ནས་ད་ལྟའི་བར་ཕྱག་བཞེས་ཉམས་པ་མེད་པ་བྱུང་།